3. ΒΑΣΙΛΙΚΟΝ ΔΙΑΤΑΓΜΑ της 21/30 Μαΐου 1938 Περί του χρόνου διεξαγωγής των δημοπρασιών ενοικιάσεως καρπώσεων δημοσίων δασών. Έχοντες υπ’ όψιν το άρθρ. 5 του Α.Ν. 1111/1938 «περί εκτελέσεως αναδασώσεων και δασικών έργων και περί εκμεταλλεύσεως δασών» και την υπ’ αριθ. 193/1938 γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υπουργού απεφασίσαμεν και διατάσσομεν. Άρθρ.1-1.Αι προς διάθεσιν αποκλειστικού δικαιώματος καρπώσεως δημοσίων δασών δημοπρασίαι, προκειμένου περί δασικών προϊόντων αναγραφομένων εις δασοπονικά ή δασικά διαχειριστικά σχέδια ή εκθέσεις και πίνακας υλοτομίας άρχονται την πρώτην Κυριακήν του (Ιουνίου) εκάστου έτους και λήγουσιν ανυπερθέτως την πρώτην Κυριακήν του (Ιουλίου) ιδίου έτους, δύνανται δε δι’ αποφάσεως του Υπουργού της Γεωργίας να παρατείνωνται επί ένα εισέτι μήνα επί καταβολή παραβόλου χιλίων δραχμών άμα τη υποβολή νέας αιτήσεως προσφοράς. Το παράβολον τούτο εν ουδεμιά περιπτώσει επιστρέφεται εις τον καταβαλόντα. Δια του άρθρ. 2 του υπ’ αριθ. 135/1960 Β.Δ/τος (κατωτ. αριθ. 7) ωρίσθη ότι αι ως άνω δημοπρασίαι άρχονται την πρώτην Κυριακήν του Οκτωβρίου εκάστου έτους και λήγουν την πρώτην Κυριακήν του Νοεμβρίου του ιδίου έτους. 2.Εφ’ όσον αι δημοπρασίαι απέβησαν άγονοι δύναται ο Υπουργός της Γεωργίας να διατάξη την επανάληψιν οποτεδήποτε ήθελεν υποβληθή συμφέρουσα προσφορά. Άρθρ.2.-Το άρθρ. 85 του από 19 Νοεμ. 1928 Δ/τος «περί διαχειρίσεως δασών, κανονισμού και τρόπου υλοτομίας κλπ.» καταργείται. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. (Αντί των σελ. 537-543(α)Σελ. 537(α) 354-129 Κρατική εκμετάλλευση δασών 17.Ζ.η.1-3 